## Rješenje o odobrenju za rad Zatvorenog dobrovoljnog mirovinskog fonda AZ Dalekovod

### NN 179/2004 (17.12.2004.), Rješenje o odobrenju za rad Zatvorenog dobrovoljnog mirovinskog fonda AZ Dalekovod

# AGENCIJA ZA NADZOR MIROVINSKIH FONDOVA I OSIGURANJA

3119

Na
temelju odredbi članaka 27., 79. stavak 3. i 98. Zakona o obveznim i
dobrovoljnim mirovinskim fondovima (»Narodne novine« br. 49/99 i 63/00), članka
36. stavak 5. Zakona o izmjenama i dopunama Zakona o obveznim i dobrovoljnim
mirovinskim fondovima (»Narodne novine« br. 103/03), članka 2. Pravilnika o
izdavanju odobrenja za rad mirovinskog društva (»Narodne novine« br. 85/01), članka
4. stavak 3. i članka 5. Pravilnika o obavljanju poslova banke skrbnika
(»Narodne novine« br. 65/01 i 47/03), odlučujući o zahtjevu za odobrenje za
rad, Allianz ZB d.o.o. društvo za upravljanje dobrovoljnim mirovinskim
fondovima, Agencija za nadzor mirovinskih fondova i osiguranja (u daljnjem
tekstu Agencija), donosi

## RJEŠENJE

1. Daje
se odobrenje za rad Allianz ZB d.o.o., društvu za upravljanje dobrovoljnim
mirovinskim fondovima, za osnivanje i upravljanje AZ Dalekovod, zatvorenim
dobrovoljnim mirovinskim fondom.

2. Daje
se odobrenje Allianz ZB d.o.o., društvu za uprav­ljanje dobrovoljnim
mirovinskim fondovima, na izbor banke skrbnika, HVB Splitska banka d.d., Split.

```
Obrazloženje
```

Allianz ZB d.o.o., društvo za upravljanje
dobrovoljnim mirovinskim fondovima, podnijelo je svojim dopisima od dana 29.
lipnja 2004. uz ispravke do dana 25. studenoga 2004. godine zahtjev za
izdavanje odobrenja za rad AZ Dalekovod zatvorenoga dobrovoljnoga mirovinskog
fonda.

Uz zahtjev su priložili:

– Izjavu o dokumentima iz članka 21. Zakona o
obveznim i dobrovoljnim mirovinskim fondovima;

– Odluku Pokrovitelja o osnivanju AZ DALEKOVOD
zatvorenoga dobrovoljnoga mirovinskog fonda;

– Ugovor o poslovnoj suradnji i pokroviteljstvu AZ
DALEKOVOD zatvorenoga dobrovoljnoga mirovinskog fonda;

– Izvadak iz sudskog registra za Društvo, potvrđen
kod javnog bilježnika;

– Statut Fonda;

– Informativni prospekt Fonda;

– Informacije o banci skrbniku;

– Izvadak iz sudskog registra za banku skrbnika;

– Ugovor s bankom skrbnikom (HVB Splitskom bankom
d.d., Split),

– Izvještaj i Procjenu dinamike upisa broja članova u
Fond.

Postupajući sukladno odredbama članka 27. Zakona o
obveznim i dobrovoljnim mirovinskim fondovima (u daljnjem tekstu Zakon) i članka
36. stavak 5. Zakona o izmjenama i dopunama Zakona o obveznim i dobrovoljnim
mirovinskim fondovima (u daljem tekstu Izmjene zakona), Savjet je na sjednici
održanoj 2. prosinca 2004. godine utvrdio da je zahtjev osnovan, pa je odlučeno
kao u točki 1. izrijeke ovog Rješenja.

Na
istoj sjednici Savjet je odobrio izbor banke skrbnika, HVB Splitska banka d.d.,
Split., te odobrio Ugovor o skrbništvu nad imovinom fonda, pa je primjenom
odredbe članka 79. stavka 3. Zakona, odlučeno kao u točki 2. izrijeke ovog Rješenja.

UPUTA O PRAVNOM LIJEKU

Rješenje
je konačno. Protiv ovog Rješenja nezadovoljna stranka može pokrenuti upravni
spor u roku od 30 dana od dana dostave istog.

Klasa: UP/I 034-04/04-01/29
Urbroj: 383-01-04-9
Zagreb, 2. prosinca 2004.

Ravnatelj
**dr. sc. Dragan Kovačević**, v. r.

Rješenje, NN 179/2004-3119